સપ્તાહના આરંભમાં તમે માનસિક પ્રફુલ્લિતાનો અહેસાસ કરશો. તા. 1અને 2 તમારા માટે આનંદદાયક પસાર થાય. ખાસ કરીને પરિવાર સાથે તમે વધુ સમય વિતાવશો અને તેમની ખુશી માટે કોઈ ખર્ચ કરો તેવી પણ સંભાવના છે. તા. 3 અને 4 દરમિયાન પ્રણયસંબંધોમાં સામીપ્ય વધવાની શક્યતા રહેશે. જીવનસાથી અથવા પ્રિયપાત્ર સાથે ભેટસોગાદની આપ-લે થાય અથવા તમે એકબીજાને ખુશ રાખવા માટે કંઈક કરો તેવી સંભાવના છે. આપના સંબંધોમાં મધુરતા રહેશે. ચિંતા અને તણાવ ઓછો થશે. તા. 5 અને 6 બપોર પછીનો સમય ચિંતાદાયક રહેશે. વિદ્યાર્થીઓ માટે અભ્યાસમાં સફળતા અપાવનારો તબક્કો છે. સપ્તાહના છેલ્લા ચરણમાં સ્પર્ધાત્મક વિષયોની પરીક્ષા માટે તૈયારી કરતા જાતકો બહેતર પરફોર્મન્સ આપી શકશે. તા. 7ના રોજ ઉત્તમ કપડા તથા ભોજનની પ્રાપ્તિ થશે. આપ ઘર માટે નવી વસ્તુઓની ખરીદી કરશો. આપના મોજ-શોખ પાછળ ખર્ચાઓનું પ્રમાણ વધશે. વિદેશમાં અભ્યાસ અર્થે જવા માંગતા જાતકોને હાલમાં સંજોગો અનુકૂળ જણાઈ રહ્યા છે.